جيفرى تشوسر

چيفرى تشوسر (Geoffrey Chaucer) (اتولد 1343 - اتوفى 25 اكتوبر 1400), كان شاعر انجليزى كبير رد لانجلترا لغتها الانجليزيه بعد ما طغت عليها لغة الغزاه الفرنساويين. بيعتبر اهم شخصيه ظهرت فى الادب الانجليزى قبل شيكسبير. تشوسير كان كمان فيلسوف و مؤلف و ديبلوماسى.

إتأثر بالادب الفرنساوى فى اول حياته الادبيه و بعدين بالادب الطليانى. لكن وصل فى اخر حياته لاسلوبه الخاص فإبتكر وزن شعرى جديد. أهم كتبه "كتاب الدوقه" (1369), و "برلمان الطيور", و "ترويلس و كريسيدا", لكن اشهر كل كتاباته "حكاية كانتبرى" (The Canterbury Tales بداها ح 1387), و بيروى فيها على لسان حجاج ضريح القديس توماس. و صور فيها العيشه و المجتمع الانجليزى ببراعه كبيره و بتعتبر من روائع الادب العالمى.

تصنيف:شعرا انجليز
تصنيف:كتاب انجليز
تصنيف:مواليد 1343
تصنيف:وفيات 1400
تصنيف:مواليد فى لندن